ભ્રષ્ટાચાર સામે આંદોલન છેડીને જન લોકપાલ બિલને સંસદમાં પાસ કરાવીને કાયદો બનાવવાની માંગણી સાથે કેન્દ્ર સરકાર સામે અનશન ઉપર બેઠેલા સમાજસેવક અણ્ણા હઝારેની દિલ્હી પોલીસે ધરપકડ કરતાં ગુજરાત સહિત સમગ્ર ભારતમાં જનઆંદોલન ઉભુ થઈ રહ્યું હોય તેવો માહોલ જોવા મળી રહ્યો છે.ખેડા જિલ્લામાં પણ અણ્ણા હઝારેના સમર્થનમાં અને સરકારના વિરોધમાં તાલુકે તાલુકે અને ગામડે ગામડે અનેક પ્રકારના કાર્યક્રમો આપવામાં આવી રહ્યા છે.